དང་པོ་ནི།སྔོན་བཅོམ་ལྡན་འདས་འཇིག་རྟེན་དུ་བྱོན་ནས་དམ་པའི་ཆོས་ཀྱི་འཁོར་ལོས་གདུལ་བྱ་མཐའ་དག་སྨིན་ཅིང་གྲོལ་པར་མཛད་པའི་དུས་རིང་པོ་མ་ལོན་བ་ཅིག་ན།ཡབ་རྒྱལ་པོ་ཟས་གཙང་མ་ལ་གསལ་རྒྱལ་གྱིས།ལྷ་དགྱེས་པ་བསྐྱེད་དུ་གསོལ།ཁྱོད་ཀྱི་སྲས་ཀྱིས་བདུད་རྩི་བརྙེས་ནས་འགྲོ་བ་ཚིམ་པར་མཛད་དོ།།ཞེས་ཕྲིན་ཡིག་སྤྲིངས་པ་དང༌།རྒྱལ་པོས་ཀྱང་འཆར་ཀ་ཕོ་ཉར་མངགས་ཏེ།སངས་རྒྱས་ལ་ཡབ་སྲས་མཇལ་བར་བསྐུལ་བའི་ཕྲིན་ཡིག་ཕུལ་བ་ཕྱག་གིས་བཞེས་ནས་ཀླགས་པར་མཛད་པ་དང༌།སྒྲ་སྒྲོག་གི་རྒྱལ་པོ་ཨུ་ཏྲ་ཡ་ནས།མ་ག་ངྷའི་རྒྱལ་པོ་གཟུགས་ཅན་སྙིང་པོ་ལ།མ་མཐོང་རྒྱང་རིང་གི་མཛའ་པོ་བྱས་ཏེ།ཤེད་མཐུན་དགྱེས་པ་ཁྱོན་ནི།བདག་གི་མ་མཐོང་པའི་གྲོགས་པོ་ལགས་ཀྱིས་གལ་ཏེ་གྲོང་ཁྱེར་སྒྲ་སྒྲོག་གི་དབུས་སུ་ཁྱོད་ལ་བགྱི་བ་ཅུང་ཟད་མཆིས་ན།བདག་ལ་ཕྲིན་ཡིག་སྐུར་ཅིག་དང་ཐམས་ཅད་བསྒྲུབ་བོ།ཞེས་སོགས་རིམ་པར་སྤྲིངས་པས་སྒྲ་སྒྲོག་གི་རྒྱལ་པོ་སངས་རྒྱས་ཀྱི་སྦྱན་སྔར་མཆིས་ཏེ་རྣམ་པར་གྲོལ་བའི་བདུད་རྩི་ཐོབ་པའི་མཚམས་སྤྱོར་དུ་གྱུར་པ་དང༌།སིངྒ་ལའི་རྒྱལ་པོའི་སྲས་མོ་མུ་ཏིག་འཁྲི་ཤིང་བཀའ་ཕྲིན་གྱིས་རྗེས་སུ་བཟུང་ཞིང༌།མཆོད་སྦྱིན་མ་ཕྲིན་གྱི་སྒོ་ནས་བརྙེན་པར་རྫོགས་པ་སོགས་ཀྱི་མཛད་པ་དང༌།